《伯兄由临海归省出示近诗次韵奉别》
宋代·喻良能

相别既四载，相看如友生。
未成投辖饮，先作倒衣迎。
夜雨方同听，秋风又独行。
不堪分手处，霜重雁行轻。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。